Disfungsi kelenjar meibom

Disfungsi kelenjar meibom (; disingkat sebagai MGD) merupakan penyakit kronik yang terjadi pada kelenjar meibom, yang kebiasanya dicirikan oleh sekatan pada hujung saluran yang menghantar rembesan yang dihasilkan oleh kelenjar (iaitu meibom) ke dalam permukaan mata, di mana juga telah menghalang rembesan kelenjar untuk menuju ke permukaan kanta mata. Disfungsi itu mungkin disebbakan oleh jumlah rembesan yang dihasilkan tidak normal (sama ada terlalu sedikit atau terlalu banyak meibom yang dihasilkan). Disfungsi ini juga boleh dikaitkan dengan kualiti meibom yang dihasilkan. MGD boleh mengakibatkan mata kering yang tersejat, blefaritis, kalazion, kelopak mata tidak tertutup semasa tidur, serta atrofi pada kelenjar meibom.

 Punca-punca 
Disfungsi kelenjar meibom akan menyebabkan halangan pada kelenjar yang disebabkan oleh rembesan yang tebal, berwarna keruh sehingga kuning, lebih legap dan likat, berminyak dan berlilin. Ia merupakan perubahan daripada rembesan jernih normal pada kelenjar.Peter Bex, Reza Dana, Linda Mcloon, Jerry Niederkorn (2011). Ocular Periphery and Disorders Selain boleh menyebabkan mata menjadi kering, halangan itu boleh didegradasi oleh enzim lipase bakteria, yang mengakibatkan pembentukan asid lemak secara bebas. Ia dapat merengsakan mata dan kadangkala boleh menyebabkan keratopati punktat superfisial Thygeson (TSPK). Disfungsi kelenjar meibom juga disifatkan sebagai "penyakit yang paling kurang diiktiraf, kurang dihargai dan tidak dirawat dalam penjagaan oftalmik [...] dan biasanya untuk dianggap sebagai 'normal' dalam banyak amalan klinikal". Disfungsi ini lebih kerap berlaku kepada golongan wanita, dan dianggap sebagai punca utama keratokonjunktivitis sika (sindrom mata kering). Umur dan/atau hormon seseorang juga merupakan faktor yang menyumbang kepada disfungsi pada kelenjar meibom.

 Rujukan 

Kategori:Penyakit mata
Kategori:WPPER